CELEX: 62017TN0160
Language: mt
Date: 2017-03-10 00:00:00
Title: Kawża T-160/17: Rikors ippreżentat fl-10 ta’ Marzu 2017 – RY vs Il-Kummissjoni

8.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/55
            
         Rikors ippreżentat fl-10 ta’ Marzu 2017 – RY vs Il-Kummissjoni
   (Kawża T-160/17)
   (2017/C 144/74)
   Lingwa tal-kawża: il-Franċiż
   
      Partijiet
   
   
      Rikorrent: RY (rappreżentanti: J.-N. Louis u N. de Montigny, avukati)
   
      Konvenuta: Il-Kummissjoni Ewropea
   
      Talbiet
   
   Tiddikjara u tiddeċiedi li:
   
               —
            
            
               id-deċiżjoni tas-27 ta’ April 2016 tad-Direttur Ġenerali tad-Direttorat Ġenerali tar-Riżorsi Umani u tas-Sigurtà (DĠ HR) li xxolji l-kuntratt tiegħu bħala membru tal-persunal temporanju konkluż għal żmien indeterminat skont l-Artikolu 47(ċ)(i) tal-Kondizzjonijiet tal-impjieg, hija annullata;
            
         
               —
            
            
               il-Kummissjoni Ewropea hija kkundannata għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka motiv wieħed, ibbażat fuq ksur tad-dritt tar-rikorrent li jinstema’ qabel l-adozzjoni tad-deċiżjoni ta’ xoljiment tal-kuntratt tiegħu għal żmien indeterminat. Skont ir-rikorrent, id-deċiżjoni kkontestata ġiet adottata bi ksur tal-Artikolu 41 tal-Karta tad-Drittijiet Fundamentali. Barra minn hekk, hija ġiet adottata bi ksur tal-obbligu ta’ motivazzjoni u, iktar preċiżament, tad-dritt tar-rikorrent li jiġi informat bl-ilmenti oġġettivi kollha li fuqhom tkun ibbażata d-deċiżjoni kkontestata u, b’mod partikolari, bir-raġunijiet ta’ allegat tkissir tar-rabta ta’ fiduċja.